Må ikke forveksles med mannhull.
Furtebuen til en motorsykkel-entusiast.
En furtebu som fungerer som et hjemmekontor (5 x 5 meter gulvareal).
En **furtebu**, også kalt *man cave* eller *she-shed*, er et oppholdsrom hvor en person kan trekke seg tilbake, ofte for å være for seg selv, slik at man kan dyrke interesser, bruke tid på hobbyer og tidsfordriv. Avhengig av person kan man for eksempel bruke furtebuen til å gruble, tenke, fordøye tanker og hendelser, drømme, meditere eller være kreativ.

Typiske steder for en furtebu kan være en velutstyrt garasje, et ekstra soverom, et medierom, et atelier (studio), et kontor, en kjeller/kjellerstue eller et loft. Det kan også være utenfor huset i for eksempel en trehytte, et skur eller en snekkerbod.

Furtebuer er ofte assosiert med å være et fristed for mannen i et forhold, noe som også impliseres av det engelske begrepet *man cave*. Imidlertid kan også kvinner ha behov for et sted hvor man kan trekke seg tilbake for litt alenetid.

Etymologi
---------

Personlige fristeder har eksistert i lang tid. Tradisjonelt var kabinettet et privat rom i en bolig eller et slott primært ment for å studere eller trekke seg tilbake.

Et lignende eksempel fra skandinavisk kultur er *Emil fra Lønneberget*, som ble filmatisert på 1970-tallet, hvor Emil ofte måtte trekke seg tilbake til snekkerboden for å unnslippe juling og få være i fred.

Ordet *man cave* kommer fra amerikansk-engelsk, og betyr direkte oversatt «mannegrotte». Den første kjente bruken av uttrykket er fra avisen *Toronto Star* den 21. mars 1992 i et innlegg av Joanne Lovering, hvor hun skrev:

> «I sin grotte av ensomhet, sikret mot inntrenging av sin kone ved hjelp av kalde gulv, muggen lukt og et par strategisk plasserte spindelvev, vil mannen bli værende der nede i mange timer omgitt av mandige magasiner og åpne bokser med verktøy. La oss kalle kjelleren for en mannehule.»
> 
> 

Begrepet *mancave* ble popularisert i 1993-utgaven av boken Menn er fra Mars, kvinner er fra Venus av John Gray. Furtebuen blir da beskrevet som mannsfære, «*et sted hvor menn kan være menn*», og mannen kan uttrykke sin kreativitet og sans for design uten frykt for kvinnelig innblanding. Paula Aymer ved Tufts University i Massachusetts har kalt man cave for «den siste bastion av maskulinitet». Det amerikanske begrepet spiller dermed på en stereotype om at kvinnen i heterofile par tradisjonelt har bestemt innredning og mange andre huslige anliggende. Michael McIntyre nevner at det er noen menn som bare får tildelt en skuff i hjemmet, den såkalte «manneskuffen» (*the man drawer*). 

Det norske begrepet furtebu er derimot kjønnsnøytralt, selv om det oftest brukes om fristeder for menn.[]

Hensikt
-------

En furtebu kan ha flere formål, som for eksempel å være alene for å nyte hobbyer eller for å være sammen med venner av samme kjønn, eksempelvis for å se sport, spille spill eller bare henge.

Furtebuen er ofte et sted hvor den ene parten i forholdet føler et «eierskap» uten innblanding fra den andre om utforming, bruk og vedlikehold, og dermed har en mer «avslappet atmosfære». Et sted hvor man ikke trenger å vise sin beste adferd, og alt ikke trenger være perfekt - med mindre man selv ønsker det.

Sosiologen Tristan Bridges intervjuet amerikanske menn og deres partnere om mennenes furtebuer. Bridges fant ut at mange menn sjelden bruker furtebuene sine, og en mann sa til Bridges at «jeg fantaserer om at en dag vil gutta i nabolaget samles her etter jobb og vi vil ta oss en øl og prate». Da Bridges spurte hvem disse gutta var svarte mannen «jeg vet ikke». Bridges sier at forskningen hans delvis endte opp med å bli en fortelling om menns ensomhet.

Design
------

Ifølge flere kilder er den generelle trenden å ta tradisjonelt mannlige-bare rom som så forbedres ved å utstyre og designe med tradisjonelt maskuline estetiske design. Furtebuer kan være utstyrt med ekstrautstyr som kjøleskap, salgsautomater, mini-golfbane, øl-avkjølere, en stor TV, og musikalske instrumenter med utstyr som mikrofoner og forsterkere, biljardbord, bokseringer, hjemmekino, lenestoler og underholdningssentre. Det kan være skrivebord, datamaskiner, verktøymaskiner, arbeidsbord og/eller nerdete pyntegjenstander.

En furtebu kan også være utstyrt med en hjemmebar hvor man typisk kan servere øl, vin eller drinker, ofte dekorert med neonskilt, pub-effekter eller sportsminner som trofeer. I boken *Where Men Hide,* som *Publishers Weekly* beskrev som en elskverdig, men bare «tidvis tankevekkende» guide, utforsker forfatter James Twitchell og fotograf Ken Ross typiske områder hvor menn liker å være alene. Ifølge Twitchell går andelen offentlige rom som er forbeholdt menn nedover, som for eksempel antall barbersalonger, og forfatteren prøver å vise attraksjonem med en «sotete garasje». Ifølge *Publishers Weekly* antyder boken at «menn steller til sine egne områder på godt og vondt». Twitchell har videre fokusert på at ulike typer mannsfellesskap som kirkemøter kun for menn muligens kan være en moderne erstatning for synkende deltagelse i manneklubber som frimurerlosjer. Twitchell bemerket at noen antropologer har spekulert i at dette er steder hvor menn kan sosialisere seg, og hvor de kan «røyke, fjerte og fortelle de samme vitsene om og om igjen».

En mann pusset opp furtebuen til å se ut som en kopi av broen på romskipet *Starship Enterprise* fra TV-serien *Star Trek*, mens en annen mann brukte over 2 år og over 1 million kroner for å bygge furtebua til en Batcave. Det finnes et marked for eksklusive sports-inspirerte møbler for å utstyre furtebuer. Rommene er også ofte dekorert av mannen med liten eller ingen kvinnelig innflytelse. Rommet kan være store nok til å romme en TV med stor skjerm, ofte brukes gjerne for å se på sport og spill med venner. Dersom rommet ligger i litt adskilt fra de andre oppholdsrommene i huset kan det også være mulig å lage støy eller kjefte på TV-en uten frykt for represalier fra en kone, kjæreste eller mor.

Garasjer skal ha vært en typisk «mannplass» siden de er ofte er opplyst av «skarpe lysrør» og mangler varmepumpe eller air condition, men likevel gir mannen «en mulighet til å forsvinne i mange timer uten å forlate lokalene». Det har blitt rapportert at enkelte menn har stor sannsynlighet for å «bruke mye tid, penger og oppmerksomhet på å fikse opp disse stedene». Steder i huset som er typisk blir forbundet med mannsorienterte arbeidsoppgaver, som for eksempel garasjer, kjellere og boder, og som ofte ikke er «særlig innbydende rom» når fylt med lagret utstyr og skrot, blir fikset opp for å bli mer egnede fulltids-oppholdsrom med mer gjennomtenkt design og planlegging.

En furtebu til en sjef i Gillette består visstnok av et skrivebord med et «sjakkbrett som alltid er satt opp, men aldri brukt». Det finnes imidlertid noen grenser, og han har «ennå ikke fått lov av hustruen til å røyke sigarer der».

Lignende konsepter
------------------

Kvinner har også laget furtebuer hvor de kan slappe av og utøve hobbyer. På engelsk har disse blitt kalt begrep som *ma'am cave*, *lady lounge* eller *she-shed*. Noen analytikere har beskrevet manosfæren som et nettbasert motstykke til furtebuen.

I populærkultur
---------------

I Sam Martin sin bok *Manspace: A Primal Guide to Marking Your Territory* nevnes følgende eksempler på furtebuer fra populærkulturen:

* **Al Bundy sin garasje** fra TV-serien *Våre verste år*. Garasjen var Al Bundy sitt eneste fristed, og ble jevnlig brukt for å holde *«No Ma 'am»*-møter.
* **Tim Taylor sin garasje** i TV-serien *Ti tommeltotter*. I garasjen brukte Tim Taylor tid på å fikse opp mange ulike typer kraftige «monstermaskiner».
* **Bada Bing-rommet** i TV-serien *Sopranos*. Tony Soprano sin gjeng møttes på et vindusløst kontor på strippeklubben Bada Bing. Dette kontoret var et sted «et sted kun for gutta inne på et sted kun for gutta».
* **Doug sin garasje** i TV-serien *Kongen av Queens.* Doug Heffernan sin garasje er utstyrt med en stor TV, øl-kjøleskap og en sofa hvor Doug og hans venner ser på amerikansk fotball, baseball og boksing, og drikke øl i fred fra Doug sin kone Carrie og svigerfaren hans Arthur Spooner.

Andre eksempler på furtebuer fra populærkulturen er:

* **Charles Deetz sitt atelier** i filmen *Beetlejuice*. Dette rommet er det eneste som overlever den omfattende renoveringen av huset startet av hans kone og hennes dekoratør.

Se også
-------

* Gjør-det-selv
* Enslighet

Referanser
----------

1. ↑  Goodman, Michelle (2. mai 2008). «Why he needs a room of his own». Cable News Network (CNN). Besøkt 9. februar 2009.
2. 1 2 3 4  Marco R. della Cava (4. januar 2007). «Manspace: The final frontier of guydom». *USA Today*. Besøkt 2. februar 2011.
3. ↑  Davidson, Max (11. juni 2013). «Father's Day: treat your Dad to a man cave». *The Telegraph*. Besøkt 17. oktober 2015.
4. 1 2  Howard, Theresa (16. august 2007). «Alltel website takes interactive campaign into man cave». *USA TODAY*. Besøkt 27. desember 2008.
5. 1 2 3  Hales, Linda (7. januar 2006). «Sporting Up the 'Man Cave'». *Washington Post*. Besøkt 27. desember 2008.
6. ↑  Jones, Scott (9. desember 2008). «Gifts Guaranteed To Keep Your Gamer's Thumbs Warm». *Hartford Courant*. Arkivert fra originalen 24. desember 2008. Besøkt 27. desember 2008.
7. 1 2  «Divine Design redesigns a basement». *Star Tribune*. 16. desember 2008. Besøkt 27. desember 2008.
8. ↑  Friend, David. *The Naughty Nineties: The Triumph of the American Libido*. Twelve Books. s. 407. ISBN 9780446556293.
9. ↑  Wilks, Jon (28. oktober 2015). «The history of the man cave». *The Box Room*. Arkivert fra originalen 4. mars 2016. Besøkt 28. oktober 2015.
10. 1 2 3 4  Leigh Belanger (3. februar 2005). «Man land: More homes have a room just for him, and you'll know it when you see it». *The Boston Globe*. Besøkt 2. februar 2011.
11. ↑  Collier, Joe Guy (8. oktober 2005). «Man Cave: A place to call his own». *Seattle Times*. Besøkt 27. desember 2008.
12. ↑  Infographics Academy (4. november 2020). «How to Build an Ultimate Man Cave». Arkivert fra originalen 19. mai 2020. Besøkt 23. mai 2020.
13. 1 2  Breckenridge, Mary Beth. «Quick, to the man cave». Akron Beacon Journal (Ohio.com). Besøkt 27. desember 2008.
14. ↑  Budgen, Greg. «8 Reasons Why Guys Need a Man Cave». Besøkt 29. mai 2019.
15. ↑  Hoyle, Ben (2019). «What man caves can tell you about humans». *The Times*.
16. ↑  Hiestand, Michael (29. januar 2004). «Want a Super ticket? Invest in sports futures». *USA TODAY*. Besøkt 27. desember 2008.
17. ↑  «5 Essential things every Man Cave should have». The Men's Cave. Arkivert fra originalen 15. november 2016. Besøkt 14. november 2016.
18. ↑  Publishers Weekly, 2006, James B. Twitchell, Author, Ken Ross, Photographer, Where Men Hide, Accessed July 10, 2013
19. ↑  The Calgary Herald, May 19, 2006, Where men hide: Be it a man cave, a hidey-hole or a recliner, guys crave a place to be alone: Whether it is in the garage, the study or even just sitting in a La-Z-Boy recliner playing video games, men feel the need to get away from women occasionally, according to a new book chronicling the gender's favorite hiding spots, Accessed July 10, 2013 Arkivert juli 26, 2013, hos Wayback Machine
20. ↑  «Batman Fan Builds an Incredible Real-Life Batcave in His Basement».
21. ↑  Soto 2015. sfn error: no target: CITEREFSoto2015 (help)
22. ↑  DeKeseredy, Walter S. Alexis Fabricius, and Amanda Hall-Sanchez. "Fueling aggrieved entitlement: The contribution of women against feminism postings." Crimsoc report 4 (2015): 1-34.